
8 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3269 


ΑΠΟΦΑΣΕΙΣ 

Αριθμ. 2652/1384 

Κανονισμός αναθέσεως καί εκτελέσεως εκκλησι¬ 
αστικών έργων, μελετών καί παροχής συναφών 
υπηρεσιών τής Ιερός Μητροπόλεως Νικοπόλε- 
ως καί Πρεβέζης. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ' όψει: 

1) τας διατάξεις των άρθρων 46 παρ. 2, 29 παρ. 2 και 
39 παρ. 2 και 6 του ν. 590/1977 «Περί του καταστατικού 
Χάρτου της Εκκλησίας της Ελλάδος», ως και το άρθρο 68 
παρ. 1 υποπαρ. 3,4 και 6 του ν. 4235/2014, 

2) τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρέουσας εκ των 
Ευαγγελικών επιταγών, των Ιερών Κανόνων και των νό¬ 
μων του Κράτους, 

3) τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Νικοπόλεως 
και Πρεβέζης, 

4) την αριθμ. 461/30.5.2018 πρότασιν του Σεβασμιω- 
τάτου Μητροπολίτου Νικοπόλεως και Πρεβέζης Χρυ¬ 
σοστόμου, 

5) την από 6.6.2018 Γνωμοδότησιν της Νομικής Υπη¬ 
ρεσίας της Ιεράς Συνόδου της Εκκλησίας της Ελλάδος, 

6) την από 8.6.2018 Απόφασιν της Διαρκούς Ιεράς Συ¬ 
νόδου, αποφασίζει: 

εγκρίνει τον Κανονισμόν «Περί αναθέσεως και εκτε¬ 
λέσεως παρά της Ιεράς Μητροπόλεως Νικοπόλεως και 
Πρεβέζης και των υπαγομένων σε αυτήν Εκκλησιαστικών 
Νομικών Προσώπων συμβάσεων έργων, μελετών και 
παροχής συναφών υπηρεσιών», ο οποίος έχει ως εξής: 


ΚΑΝΟΝΙΣΜΟΣ 

ΔΙΑΔΙΚΑΣΙΑΣ ΑΝΑΘΕΣΕΩΣ ΚΑΙ ΕΚΤΕΛΕΣΕΩΣ ΕΚΚΛΗ¬ 
ΣΙΑΣΤΙΚΩΝ ΕΡΓΩΝ, ΜΕΛΕΤΩΝ ΚΑΙ ΠΑΡΟΧΗΣ ΣΥΝΑΦΩΝ 
ΥΠΗΡΕΣΙΩΝ ΤΗΣ ΙΕΡΑΣ ΜΗΤΡΟΠΟΛΕΩΣ ΝΙΚΟΠΟΛΕΩΣ 
ΚΑΙ ΠΡΕΒΕΖΗΣ 

ΚΕΦΑΛΑΙΩΝ Α' 

ΓΕΝΙΚΑΙ ΔΙΑΤΑΞΕΙΣ 

Άρθρον1 

Αντικείμενον του Κανονισμού 

1) Αντικείμενον του παρόντος Κανονισμού αποτελεί 
ο καθορισμός των όρων και προϋποθέσεων, κατά τους 
οποίους ανατίθενται, συνάπτονται και εκτελούνται αι συμ¬ 
βάσεις έργων, μελετών και παροχής συναφών υπηρεσιών, 
τας οποίας αναθέτει η Ιερά Μητρόπολις Νικοπόλεως και 
Πρεβέζης και τα υπαγόμενα στην πνευματική και κανονική 
δικαιοδοσία και διοικητική εποπτεία αυτής Εκκλησιαστικά 
Νομικά Πρόσωπα του άρθρου 1 παρ. 4 σε συνδυασμό με 
τα άρθρα 11,29, 39,46 και 67 του ν. 590/1977 «Περί του 
καταστατικού Χάρτου της Εκκλησίας της Ελλάδος» και 
των κατ' εξουσιοδότησιν αυτού Κανονισμών της Ιεράς 
Συνόδου της Εκκλησίας της Ελλάδος και Αποφάσεων του 
Μητροπολίτου Νικοπόλεως και Πρεβέζης (Ενοριακοί Ναοί 
μετά των Παρεκκλησίων αυτών, Ιεραί Μοναί και Ιερά Ησυ¬ 
χαστήρια, Εκκλησιαστικά Ιδρύματα κ.α.). 

2) Διά του παρόντος Κανονισμού δεν θίγονται και 
εξακολουθούν να ισχύουν αι διατάξεις του άρθρου 12 
του αριθμ. 8/1979 Κανονισμού «Περί Ιερών Ναών και 
Ενοριών» και αι τοιαύται του άρθρου 39, παρ. 6, του 
ν. 590/1977 «Περί του καταστατικού Χάρτου της Εκκλη¬ 
σίας της Ελλάδος». 

3) Περί του ορισμού του εκκλησιαστικού έργου 
ισχύουν οι ορισμοί του Κανονισμού 55/1974 (ΦΕΚ Α' 
185/1.7.1974). 

4) Τα ανωτέρω έργα διακρίνονται εις τεχνικά και καλ¬ 
λιτεχνικά. 

α) Τεχνικόν έργον είναι πάσα μετά του εδάφους συν¬ 
δεόμενη κατασκευή συμπληρουμένη ή μη υπό εγκατα¬ 
στάσεων και αντιστρόφως, εκτελουμένη υπό της Ιεράς 
Μητροπόλεως Νικοπόλεως και Πρεβέζης ή των υπαγο- 
μένων εις αυτήν Εκκλησιαστικών Νομικών Προσώπων, 
νοούμενη ως νέα κατασκευή, ανακαίνισις, επισκευή ή 
συντήρησις. 

β) Καλλιτεχνικόν έργον νοείται γενικώς παν ο,τι δεν 
περιλαμβάνεται εις τα τεχνικά έργα, είτε ενσωματούται 
εις τας δομικάς κατασκευάς και εις τας τοιαύτας των 
εγκαταστάσεων είτε αποτελεί διακοσμητικάς εργασίας 
ως ενδεικτικώς κατωτέρω αναφέρονται, δηλαδή διακο¬ 
σμήσεις, αγιογραφήσεις, κατασκευή τέμπλων, αμβώνων, 
δεσποτικών θρόνων, αναλογίων, προσκυνηταρίων, θυ- 
ρών και παραθύρων ειδικών σχεδίων, παγκαριών, επί¬ 
πλων ειδικών σχεδίων, γενικώς ένθετοι διακοσμήσεις 
δαπέδων τοίχων και οροφών, έτι δε έργα μνημειακού 
και καλλιτεχνικού χαρακτήρος. 

5) «Μελέτη εκκλησιαστικού έργου» είναι το αποτέλε¬ 
σμα συστηματικής και αναλυτικής επιστημονικής και 
τεχνικής εργασίας και ερεύνης, που αποβλέπει εις την 
παραγωγήν εκκλησιαστικού έργου ή εις την επέμβασιν 
επί εκκλησιαστικού έργου ή εις τον σχεδιασμόν και την 
απεικόνισιν εκκλησιαστικού έργου. Η μελέτη έχει την 
έκτασιν και το βάθος που καθορίζεται με την σύμβασιν 
αναθέσεως της, απεικονίζεται δε και παραδίδεται εις την 
Αναθέτουσαν Αρχήν με συγκεκριμένην συμπεφωνημέ- 
νην μορφήν. 

6) «Σύμβασις παροχής υπηρεσιών συναφών με εκκλη¬ 
σιαστικά έργα» είναι η σύμβασις εις την οποίαν η παροχή 
του αναδόχου συνίσταται εις την προσφοράν γνώσεων 
και ικανοτήτων, διά της διαθέσεως κυρίως συγκεκριμέ¬ 
νου επιστημονικού προσωπικού και άλλων μέσων δι' 
ωρισμένον χρονικόν διάστημα, που προσδιορίζεται είτε 
ημερολογιακώς είτε εν συναρτήσει με ωρισμένον γεγο¬ 
νός της διαδικασίας παραγωγής εκκλησιαστικού έργου. 

α) Ως συμβάσεις παροχής υπηρεσιών νοούνται ιδίως 
αι συμβάσεις: 

I. Διά την σύνταξιν των τευχών διαγωνισμού αναθέσε¬ 
ως μελέτης ή υπηρεσίας 

II. Διά τον έλεγχον και την επίβλεψιν έργου ή μελέτης 

III. Διά την υποστήριξιν της Ιεράς Μητροπόλεως Νι- 
κοπόλεως και Πρεβέζης ή των υπαγομένων εις αυτήν 
Εκκλησιαστικών Νομικών Προσώπων είτε κατά την 
διαδικασίαν αναθέσεως συμβάσεως μελέτης, έργου ή 
υπηρεσίας, είτε ειςτην επίβλεψιν ή τον έλεγχον μελέτης 
είτε ειςτην διοίκησιν ή επίβλεψιν ή έλεγχον έργου. 

β) Εν περιπτώσει αμφισβητήσεως περί τον χαρακτη¬ 
ρισμόν έργου τινός ως καλλιτεχνικού αποφαίνεται εν 
ολομέλεια το Κεντρικόν Συμβούλιον Εκκλησιαστικής 
Αρχιτεκτονικής (Κ.Ε.Σ.Ε.Α.) της Εκκλησίας της Ελλάδος. 

7) Έκαστον των έργων περιλαμβάνει την εκπόνησιν της 
μελέτης και την εκτέλεσιν της κατασκευής του. 

8) Τα έργα, αι μελέται και αι παροχαί συναφών υπηρεσι¬ 
ών διά την ανάπτυξιν και αξιοποίησιν της εκκλησιαστικής 
περιουσίας δεν αποτελούν «δημόσια έργα» ή «διοικητι¬ 
κές συμβάσεις έργων ή μελετών» ή «δημόσιες συμβά¬ 


σεις έργων» ή «δημόσιες συμβάσεις μελετών» κατά την 
έννοιαν της σχετικής νομοθεσίας (Ν. 4412/2016), καθ' 
όσον η Ιερά Μητρόπολις Νικοπόλεως και Πρεβέζης και 
τα εποπτευόμενα από αυτήν Εκκλησιαστικά Νομικά Πρό¬ 
σωπα δεν συνιστούν «οργανισμούς δημοσίου δικαίου» 
κατά την έννοιαν των οδηγιών 2014/25/ΕΚη 2014/24/ΕΚ. 

Ομοίως και αι ρυθμιζόμεναι διά του παρόντος Κανονι¬ 
σμού συμβάσεις δεν υπόκεινται εις τας προβλεπομένας 
διά τα Νομικά Πρόσωπα της Γενικής Κυβερνήσεως και 
του Δημοσίου Τομέως διαδικασίας προσυμβατικού ελέγ¬ 
χου, με την επιφύλαξιν όσων ορίζονται στο άρθρον 68 
παρ. 1 υποπαράγρ. 3 του ν. 4235/2014. 

Άρθρον 2 

Πεδίον Εφαρμογής 

1) Ο παρών Κανονισμός εφαρμόζεται εφ' όλων των 
συναπτομένων υπό του Νομικού Προσώπου της Ιεράς 
Μητροπόλεως Νικοπόλεως και Πρεβέζης και των επο- 
πτευομένων από αυτήν Εκκλησιαστικών Νομικών Προ¬ 
σώπων συμβάσεων έργων και μελετών εις το πλαίσιον 
της δραστηριότητός των, υπό την επιφύλαξιν του άρ¬ 
θρου 68 παρ. 1 υποπαράγρ. 3 του ν. 4235/2014. 

2) Ο παρών Κανονισμός εφαρμόζεται και όταν η υπό 
σύναψιν σύμβασις έργου έχει ταυτοχρόνως ως αντικεί- 
μενον και την διενέργειαν προμήθειας η την παροχήν 
υπηρεσίας ή την εκπόνησιν μελέτης, εφ' όσον η προϋ- 
πολογιζόμενη αξία του έργου υπερβαίνει την προϋπολο- 
γιζομένην αξίαν της περιλαμβανομένης εν τη συμβάσει 
προμήθειας ή υπηρεσίας ή μελέτης. 

3) Διά το ύψος του ποσού των προϋπολογισμών των 
έργων, μελετών η παροχής συναφών υπηρεσιών που 
περιλαμβάνονται εις τον παρόντα Κανονισμόν δεν λαμ- 
βάνεται υπ' όψιν ο Φ.Π.Α. η άλλος τυχόν προβλεφθησό- 
μενος φόρος ή αι αναθεωρήσεις. 

Άρθρον 3 

Συμβάσεις μετά Εκκλησιαστικών 

Νομικών Προσώπων και Νομικών Προσώπων 

του Δημοσίου τομέως 

Η Ιερά Μητρόπολις Νικοπόλεως και Πρεβέζης και τα 
υπαγόμενα εις αυτήν Εκκλησιαστικά Νομικά Πρόσωπα 
δύνανται, υπό την επιφύλαξιν των διατάξεων του κοι¬ 
νοτικού δικαίου, ανεξαρτήτως ύψους προϋπολογισμού, 
να αναθέτουν απ' ευθείας συμβάσεις έργων, μελετών 
και παροχής συναφών υπηρεσιών και να συνάπτουν 
προγραμματικός συμβάσεις διά την εκτέλεσιν έργων ή 
μελετών μεθ' ετέρων Αναθετουσών Αρχών (Ν.Π.Δ.Δ. ή 
Ν.Π.Ι.Δ.), ως και μετά Νομικών Προσώπων, εις τα οποία 
η Ιερά Μητρόπολις Νικοπόλεως και Πρεβέζης ασκεί 
αμέσως ή εμμέσως καθοριστικήν επιρροήν, λόγω της 
κυριότητος ή της χρηματοδοτικήςτης επιρροής, καθώς 
και μετά του Ελληνικού Δημοσίου, Ν.Π.Δ.Δ. ή Ο.Τ.Α. και εν 
γένει μετά Νομικών Προσώπων του Δημοσίου Τομέως. 

Άρθρον 4 

Αποφαινόμενα Οργανα-έννοιαι-ορισμοί 

1) Αι αποφάσεις διά την δημοπράτησιν και ανάθεσιν 
συμβάσεως μελέτης η έργου η παροχής συναφών υπη¬ 
ρεσιών της Ιεράς Μητροπόλεως Νικοπόλεως και Πρεβέ- 

ζηςλαμβάνονται υπό του Μητροπολιτικού Συμβουλίου, 
ενώ αι αποφάσεις διά την δημοπράτησιν και ανάθεσιν 
συμβάσεως μελέτης ή έργου ή παροχής συναφών υπη¬ 
ρεσιών υπαγομένου εις την Ιεράν Μητρόπολιν Νικοπό- 
λεως και Πρεβέζης Εκκλησιαστικού Νομικού Προσώπου 
λαμβάνονται υπό του οικείου Εκκλησιαστικού Συμβου¬ 
λίου, Ηγουμενοσυμβουλίου ή Διοικητικού Συμβουλίου 
και εγκρίνονται υπό του Μητροπολιτικού Συμβουλίου. 

α) Ως «Αναθέτουσα Αρχή» λογίζεται το Νομικόν Πρό- 
σωπον της Ιεράς Μητροπόλεως Νικοπόλεως και Πρε¬ 
βέζης ή το εποπτευόμενον υπ' αυτής Εκκλησιαστικόν 
Νομικόν Πρόσωπον (Ενοριακός Ναός, Ιερά Μονή, Ησυ- 
χαστήριον, Εκκλησιαστικόν Ίδρυμα κ.λπ.). 

β) Η «Προϊσταμένη Αρχή» είναι το Μητροπολιτικόν 
Συμβούλιον της Ιεράς Μητροπόλεως Νικοπόλεως και 
Πρεβέζης. 

γ) «Διευθύνουσα Υπηρεσία» είναι η Τεχνική Υπηρεσία 
της Ιεράς Μητροπόλεως Νικοπόλεως και Πρεβέζης. 

δ) Η «Επιβλέπουσα Υπηρεσία» στελεχώνεται υπό μο¬ 
νίμων υπαλλήλων ή υπαλλήλων επί σχέσει εργασίας 
αορίστου η ωρισμένου χρόνου και υπό υπαλλήλων επί 
συμβάσει έργου ή εντολής. Επί πλέον, καθήκοντα επι- 
βλέποντος μηχανικού, δύνανται να ανατεθούν και εις 
έτερα πρόσωπα, ιδιώτας μηχανικούς, οίτινες δύνανται 
να προσληφθούν προς κάλυψιν των αναγκών των εργο¬ 
λαβιών, αι οποίαι δεν δύνανται να καλυφθούν υπό της 
Τεχνικής Υπηρεσίας. 

ε) Ως «Τεχνικόν Συμβούλιον» ορίζεται το Τεχνικόν 
Συμβούλιον της Εκκλησιαστικής Κεντρικής Υπηρεσίας 
Οικονομικών (Ε.Κ.Υ.Ο.). 

2) Ως «Κύριος του Έργου» ορίζεται το Νομικόν Πρόσω¬ 
πον της Ιεράς Μητροπόλεως Νικοπόλεως και Πρεβέζης 
ή το εποπτευόμενον υπ' αυτής Εκκλησιαστικόν Νομικόν 
Πρόσωπον εις το οποίον ανήκει το έργον και διά λογα¬ 
ριασμόν του οποίου καταρτίζεται η σύμβασις. 

3) Ως «Εργοδότης» ορίζεται η Αναθέτουσα Αρχή, η 
οποία συνάπτει την σύμβασιν έργου, μελέτης, ή και πα¬ 
ροχής συναφούς υπηρεσίας. 

4) Επί των αιτήσεων θεραπείας εργοληπτών, μελετη¬ 
τών και παροχών συναφών υπηρεσιών διά συμβάσεις 
της Ιεράς Μητροπόλεως Νικοπόλεως και Πρεβέζης και 
των κατά περίπτωσιν Εκκλησιαστικών Νομικών Προ¬ 
σώπων του παρόντος Κανονισμού, αποφαίνεται το 
Μητροπολιτικόν Συμβούλιον της Ιεράς Μητροπόλεως 
Νικοπόλεως και Πρεβέζης, κατόπιν γνωμοδοτήσεως της 
Τεχνικής Υπηρεσίας. 

5) Επί των ενστάσεων εργοληπτών, μελετητών και πα¬ 
ροχών συναφών υπηρεσιών διά συμβάσεις της Ιεράς 
Μητροπόλεως Νικοπόλεως και Πρεβέζης ή των υπαγο- 
μένων εις αυτήν Εκκλησιαστικών Νομικών Προσώπων 
αποφαίνεται το Μητροπολιτικόν Συμβούλιον. 

Άρθρον 5 

Επιτροπή διαγωνισμού-διαπραγματεύσεως 

1) Διά την ανάθεσιν έργων η μελετών η παροχής συνα¬ 
φών υπηρεσιών συνολικού προϋπολογισμού μέχρι και 
πεντακοσίων χιλιάδων (500,000) €, χωρίς να συνυπολο- 
γίζωνται τα κονδύλια της αναθεωρήσεως και του Φόρου 
Προστιθεμένης Αξίας (Φ.Π.Α.), συγκροτείται Επιτροπή 


διαγωνισμού ή διαπραγματεύσεως, η οποία αποτελείται 
εκ τριών (3) υπηρεσιακών στελεχών της Ιεράς Μητρο¬ 
πόλεως Νικοπόλεως και Πρεβέζης ή του υπαγομένου 
εις αυτήν Εκκλησιαστικού Νομικού Προσώπου (μονίμων 
υπαλλήλων ή στελεχών συνδεομένων με σύμβασιν ερ¬ 
γασίας, έργου, εντολής ή διορισμού). 

α) Τα μέλη της Επιτροπής ορίζονται υπό του Μητρο- 
πολιτικού Συμβουλίου. Εν εκ των μελών της Επιτροπής 
ορίζεται ως Πρόεδρος. 

β) Διά την Επιτροπήν ορίζεται και αριθμός αναπληρω¬ 
ματικών μελών, τα οποία αναπληρούν κατά την σειράν 
διορισμού, οιαδήποτε εκ των τακτικών μελών, τα οποία 
τυχόν απουσιάζουν η κωλύονται. 

γ) Τα μέλη της Επιτροπής είναι δυνατόν να ορίζωνται 
διά την διενέργειαν περισσοτέρων διαδικασιών αναθέ- 
σεως. 

2) Διά την ανάθεσιν έργων ή μελετών ή παροχής συ¬ 
ναφών υπηρεσιών συνολικού προϋπολογισμού ανωτέ- 
ρου του οριζομένου εις την παράγραφον 1, συγκροτείται 
Επιτροπή διαγωνισμού ή διαπραγματεύσεως, η οποία 
αποτελείται εκ πέντε (5) τεχνικών υπηρεσιακών στελε¬ 
χών του ιδίου η ετέρων Εκκλησιαστικών Νομικών Προ¬ 
σώπων (μονίμων υπαλλήλων ή στελεχών συνδεομένων 
με σύμβασιν εργασίας, έργου η εντολής), τα οποία έχουν 
την αντίστοιχον δυνατότητα, αναλόγως των στελεχών, τα 
οποία διαθέτουν αι υπηρεσίες διά την αξιολόγησιν του 
υπό ανάθεσιν τεχνικού έργου. Αν το έργον πρόκειται να 
χρησιμοποιηθή υπό ετέρου φορέως εκτός του φορέως 
κατασκευής, το εν εκ των μελών προέρχεται εκ του φο¬ 
ρέως, ο οποίος θα χρησιμοποίηση το έργον. 

α) Η Επιτροπή διαγωνισμού ή διαπραγματεύσεως, συ¬ 
γκροτείται υπό της Προϊσταμένης Αρχής του φορέως 
κατασκευής του έργου, ως αναφέρεται εις την παρ. 1 
του παρόντος άρθρου. Εν εκ των μελών της Επιτροπής 
ορίζεται ο πρόεδρος με τον αναπληρωτήν του. 

β) Διά την Επιτροπήν ορίζεται και αριθμός αναπληρω¬ 
ματικών μελών, τα οποία αναπληρούν κατά την σειράν, 
καθ' ην διορίζονται οιαδήποτε των τακτικών μελών, τα 
οποία απουσιάζουν ή κωλύονται.Το έργο της Επιτροπής 
διεξάγεται υπό την επιμέλειαν του Προέδρου. 

3) Το Μητροπολιτικόν Συμβούλιον της Ιεράς Μητροπό¬ 
λεως Νικοπόλεως και Πρεβέζης δύναται να συγκροτή επί 
ετήσιας βάσεως Επίτροπός διαγωνισμού ή διαπραγμα- 
τεύσεως διά το σύνολον των έργων η κατά κατηγορίας. 

α) Εις την περίπτωσιν αυτήν διαδικασίαι δημοπρασι¬ 
ών, αι οποίαιήρχισαν εντός του έτους και συνεχίζονται 
θα ολοκληρώνονται υπό της ιδίας Επιτροπής και μετά 
την λήξιν του έτους. Η ύπαρξις Επιτροπών επί ετήσιας 
βάσεως δεν αποκλείει την συγκρότησιν Επιτροπής δια¬ 
γωνισμού η διαπραγματεύσεως συγκεκριμένου έργου 
ή έργων. 

β) Αι αποφάσεις συγκροτήσεως απασών των Επιτρο¬ 
πών διαγωνισμού η διαπραγματεύσεως κοινοποιούνται 
εις τα διοριζόμενα μέλη και ανακοινούνται διάτοιχοκολ- 
λήσεως εις την έδραν της Ιεράς Μητροπόλεως Νικοπό- 
λεως και Πρεβέζης, χωρίς να απαιτείται έτερος τύπος 
δημοσιότητος. 

4) Διά τας προσφοράς, αι οποίαι υποβάλλονται κατά 
τα συστήματα των περιπτώσεων IV, VI και VII του άρθρου 

12 του παρόντος Κανονισμού και διά την περίπτωσιν 
ειδικών ή μεγάλων έργων, αι Επίτροποί διαγωνισμού ή 
διαπραγματεύσεως είναι δυνατόν να συμπληρούνται εξ 
αποφάσεως του Μητροπολιτικού Συμβουλίου και υπό 
ετέρων μελών, εχόντων την κατάλληλον επιστημονική 
ν κατάρτισιν και τα οποία δεν δύναται να είναι περισσό¬ 
τερα των τεσσάρων (4). Η επεξεργασία των στοιχείων 
διά την αξιολόγησιν των προσφορών δύναται να ανα- 
τεθχ] με την εν λόγω απόφασιν εις κλιμάκιον της όλης 
Επιτροπής. Με την απόφασιν καθορίζονται και τα μέλη 
του κλιμακίου. 

5) Κατ' εξαίρεσιν η Προϊσταμένη Αρχή, δι' έργα, τα 
οποία παρουσιάζουν ιδιαίτερα προβλήματα, δύναται 
να εφαρμόση τας παραγράφους 2 έως 4, έστω και εάν 
τα έργα αυτά έχουν προϋπολογισμόν μικρότερον από 
το όριον της παραγράφου 2. 

6) Αι Επίτροποί διαγωνισμού ή διαπραγματεύσεως 
οφείλουν να παραδώσουν την εισήγησίν των εγκαίρως 
προς την Αναθέτουσαν Αρχήν, ώστε η Αρχή να απο¬ 
φασίση διά το αποτέλεσμα του διαγωνισμού εντός της 
προθεσμίας ισχύος των προσφορών. 

Άρθρον 6 

Κατασκευή έργων και εκπόνησις μελετών 

1) Τα έργα της Ιεράς Μητροπόλεως Νικοπόλεως και 
Πρεβέζης και των εποπτευόμενων υπ' αυτής Εκκλησι¬ 
αστικών Νομικών Προσώπων κατασκευάζονται βάσει 
σχετικής μελέτης, αναλόγως της φύσεως του έργου: 

I. είτε υπό εργοληπτικών επιχειρήσεων, είτε υπό εμπει¬ 
ροτεχνών, είτε υπό ειδικών τεχνιτών, είτε υπό ειδικών 
περί τα εκκλησιαστικά καλλιτεχνών. 

II. είτε υπό της Ιεράς Μητροπόλεως Νικοπόλεως και 
Πρεβέζης ή του εποπτευομένου υπ' αυτής Εκκλησια¬ 
στικού Νομικού Προσώπου, δι' αυτεπιστασίας, υπό της 
Τεχνικής Υπηρεσίας της Ιεράς Μητροπόλεως Νικοπό- 
λεως και Πρεβέζης και με προσωπικόν, το οποίον είτε 
υφίσταται είτε κατά περίπτωσιν προσλαμβάνεται και 
αμείβεται από τας πιστώσεις του έργου. 

2) Αι μελέται της Ιεράς Μητροπόλεως Νικοπόλεως και 
Πρεβέζης και των εποπτευόμενων υπ' αυτής Εκκλησια¬ 
στικών Νομικών Προσώπων εκπονούνται είτε υπό της 
Τεχνικής Υπηρεσίαςτης Ιεράς Μητροπόλεως Νικοπόλε- 
ως και Πρεβέζης, είτε υπό ιδιωτών μελετητών, είτε υπό 
Εταιρείας ή Γραφείων μελετών. 

3) Συναφείς υπηρεσίαι παρέχονται εις την Ιεράν Μη- 
τρόπολιν Νικοπόλεως και Πρεβέζης και τα εποπτευόμε¬ 
να υπ' αυτής Εκκλησιαστικά Νομικά Πρόσωπα, είτε υπό 
ιδιωτών είτε υπό Εταιρείας ή Γραφείων παροχής υπηρεσι¬ 
ών, εχόντων την απαιτουμένην επιστημονικήν γνώσιν και 
το ανεγνωρισμένον υπό του δικαίου της επαγγελματικής 
των έδρας δικαίωμα. 

ΚΕΦΑΛΑΙΟΝ Β' 

ΔΙΑΔΙΚΑΣΙΑΙ ΑΝΑΘΕΣΕΩΣ 

Άρθρον 7 

Επιλογή διαδικασίας αναθέσεως 

1) Η ανάθεσις συμβάσεων έργων ή μελετών ή παροχής 
συναφών υπηρεσιών με προϋπολογισμόν ανώτερον των 


εκατόν χιλιάδων (100.000,00) € δύναται να γίνη κατά πε- 
ρίπτωσιν διά μιας των κατωτέρω διαδικασιών: 

I. ανοικτού διαγωνισμού Π. κλειστού διαγωνισμού 

III. διαπραγματεύσεων 

IV. ανταγωνιστικού διαλόγου 

V. προεπιλογής αναδόχου 

2) Διά την ανάθεσιν συμβάσεων έργων ή μελετών ή 
παροχής συναφών υπηρεσιών, των οποίων ο προϋπο¬ 
λογισμός δαπάνης είναι κατώτερος ή ίσος των εκατόν 
χιλιάδων (100.000,00) € είναι δυνατόν, επιπλέον των 
ανωτέρω, να επιλέγεται κατά περίπτωσιν και μία εκ των 
κάτωθι διαδικασιών: 

I. προχείρου διαγωνισμού 

II. διαπραγματεύσεων 

3) Η επιλογή της διαδικασίας αναθέσεως εκτελέσεως 
έργου καθορίζεται υπό της Προϊσταμένης Αρχής. 

Άρθρον 8 

Ορισμοί διαδικασιών ανοικτού, 
κλειστού διαγωνισμού, διαπραγματεύσεων, 
ανταγωνιστικού διαλόγου 

1) Διαδικασία ανοικτού διαγωνισμού είναι η διαδικασία 
εις το πλαίσιον της οποίας κάθε ενδιαφερόμενος οικονο¬ 
μικός φορεύς δύναται να υποβάλη προσφοράν. 

2) Διαδικασία κλειστού διαγωνισμού είναι η διαδικα¬ 
σία εις το πλαίσιον της οποίας κάθε οικονομικός φορεύς 
δύναται να ζητήση να συμμετάσχη εκδηλώνων ενδιαφέ¬ 
ρον, αλλά μόνον οι υποψήφιοι που θα κληθούν υπό της 
Ιεράς Μητροπόλεως Νικοπόλεως και Πρεβέζης ή του 
υπαγομένου εις αυτήν Εκκλησιαστικού Νομικού Προ¬ 
σώπου τη εγκρίσει του Μητροπολιτικού Συμβουλίου θα 
δικαιούνται να υποβάλουν προσφοράν. 

3) Διαδικασία με διαπραγμάτευσιν είναι η διαδικασία 
εις το πλαίσιον της οποίας η Ιερά Μητρόπολις Νικο- 
πόλεως και Πρεβέζης ή το εποπτευόμενον υπ' αυτής 
Εκκλησιαστικόν Νομικόν Πρόσωπον τη εγκρίσει του 
Μητροπολιτικού Συμβουλίου διαβουλεύεται με ένα ή 
περισσοτέρους οικονομικούς φορείς της επιλογής του 
και διαπραγματεύεται τους όρους της συμβάσεως με ένα 
ή περισσοτέρους από αυτούς. 

4) Ανταγωνιστικός διάλογος είναι η διαδικασία, η οποία 
είναι δυνατόν να ακολουθηθή διά πολύπλοκους συμβάσεις. 

α) Εις την διαδικασίαν του ανταγωνιστικού διαλόγου 
δύναται να προσφυγή η Ιερά Μητρόπολις Νικοπόλεως 
και Πρεβέζης και τα υπαγόμενα εις αυτήν Εκκλησιαστι¬ 
κά Νομικά Πρόσωπα ειδικώς εις περίπτωσιν ιδιαιτέρως 
πολύπλοκων συμβάσεων κατ' ανάλογον εφαρμογήν του 
άρθρου 23 του π.δ. 60/2007 (κατ' αντιστοιχίαν του αρθρ. 
29 της Οδηγίας 2004/18/ΕΚ), εφ' όσον με απόφασιν του 
Μητροπολιτικού Συμβουλίου κριθή ότι η χρησιμοποίη- 
σις της ανοικτής ή της κλειστής διαδικασίας δεν επιτρέ¬ 
πει την ανάθεσιν της συμβάσεως. 

β) Κατ' αυτήν δημοσιεύεται Προκήρυξις διά της οποί¬ 
ας γνωστοποιούνται αι ανάγκαι και αι απαιτήσεις της 
Αναθετούσης Αρχής. Όσοι κρίνουν ότι δύνανται να 
ανταποκριθούν εκδηλώνουν ενδιαφέρον. Η Ιερά Μη- 
τρόπολις Νικοπόλεως και Πρεβέζης ή το εποπτευόμενον 
υπ' αυτής Εκκλησιαστικόν Νομικόν Πρόσωπον επιλέγει 
όσους εκ τούτων πληρούν τα προβλεπόμενα εκάστοτε 

ειςτην Προκήρυξιν κριτήρια ποιοτικής επιλογής. Εν συ¬ 
νέχεια διεξάγει μετ' αυτών διάλογον, προκειμένου να 
ευρεθούν μία ή περισσότεραι λύσεις που θα ηδύναντο 
να ικανοποιήσουντας ανάγκαςτης Αναθετούσης Αρχής 
και του «Κυρίου του έργου». Μετά την εξεύρεσιν των 
λύσεων κηρύσσεται η λήξις του διαλόγου και καλούναι 
οι επιλεγέντες υποψήφιοι να υποβάλουν προσφοράν 
βάσει αυτών. 

5) Διαδικασία προεπιλογής αναδόχου 

α) Κατά την διαιδκασίαν προεπιλογής αναδόχου 
δημοσιεύεται κατ' αρχάς Διακήρυξις προς εκδήλωσιν 
ενδιαφέροντος. Εις την Διακήρυξιν αναφέρονται η πι- 
θαναλογουμένη ημερομηνία κατά την οποίαν όσοι προ- 
επιλεγούν θα κληθούν να υποβάλουν προσφοράν, ως 
επίσης και η εγγύησις που πρέπει να καταθέσουν προ¬ 
κειμένου να συμμετάσχουν εις το στάδιον υποβολής των 
προσφορών. Ακολουθεί επιλογή των συμμετασχόντων 
βάσει των κριτηρίων που αναφέρονται ειςτην Διακήρυ- 
ξιν. Εν συνέχεια, οι προεπιλεγέντες προσκαλούνται να 
συμμετάσχουν εις τον κυρίως διαγωνισμόν καινά κατα¬ 
θέσουν προσφοράν. 

β) Διά την επιλογήν της διαδικασίας αυτής προαπαιτεί- 
ται απόφασιςτου Μητροπολιτικού Συμβουλίου. 

Άρθρον 9 

Διαδικασία προχείρου διαγωνισμού 

1) Πρόχειρος διαγωνισμός είναι η διαδικασία, εις το 
πλαίσιον της οποίας η Ιερά Μητρόπολις Νικοπόλεως 
και Πρεβέζης ή το εποπτευόμενον υπ' αυτής Εκκλησια¬ 
στικόν Νομικόν Πρόσωπον, μετά από άτυπον έρευναν 
αγοράς ή μετά από δημοσίευσιν προσκλήσεως ενδιαφέ¬ 
ροντος, αναθέτει εις εκείνα τα φυσικά ή νομικά πρόσωπα 
του άρθρου 6 του παρόντος Κανονισμού, τα οποία θα 
επιλέξη, την εκτέλεσιν ωρισμένης συμβάσεως. 

2) Η διαδικασία του προχείρου διαγωνισμού διενερ- 
γείται ως εξής: 

I. Η Επιτροπή διαγωνισμού είτε διενεργεί άτυπον έρευ¬ 
ναν αγοράς και απευθύνεται εις τρεις (3) κατ' ελάχιστον 
υποψηφίους της επιλογής της, δραστηριοποιούμενους 
εις τομείς συναφείς με το δημοπρατούμενον αντικείμε- 
νον, από τους οποίους ζητείται η υποβολή προσφοράς, 
είτε προβαίνει εις δημοσίευσιν προσκλήσεως ενδιαφέ¬ 
ροντος και συλλέγει προσφοράς υπό ενδιαφερομένων. 

II. Εν συνέχεια η Αναθέτουσα Αρχή δικαιούται να συ- 
νάψη σύμβασιν με οιονδήποτε από τους ως άνω προ- 
σφέροντας, είτε βάσει της προσφοράς του, είτε μετά 
από περαιτέρω διαπραγμάτευσιν η κατά τους όρους της 
προσκλήσεως ενδιαφέροντος με ένα η περισσοτέρους 
από τους προσφέροντας. 

3) Κατ' εξαίρεσιν των ανωτέρω, εις περίπτωσιν κατά 
την οποίαν η δαπάνη έργου η μελέτης η παροχής συνα¬ 
φών υπηρεσιών είναι ίση η κατωτέρα των είκοσι χιλιά¬ 
δων (20.000,00) €, η Ιερά Μητρόπολις Νικοπόλεως και 
Πρεβέζης ή το κατά περίπτωσιν εποπτευόμενον υπ' αυ¬ 
τής Εκκλησιαστικόν Νομικόν Πρόσωπον,τη εγκρίσειτης 
Προϊσταμένης Αρχής, δύναται να αναθέση απ' ευθείας 
ταύτα εις δράστηστηριοποιούμενον εις τομείς συναφείς 
με το αντικείμενον, χωρίς την τήρησιν των διαδικασιών 
της παρ. 2. 


Άρθρον10 

Διαδικασία διαπραγματεύσεων 
(απ' ευθείας ανάθεσις) 

1) Η απ' ευθείας ανάθεσις ή ο διαγωνισμός μεταξύ 
περιωρισμένου αριθμού προσκαλουμένων φυσικών ή 
νομικών προσώπων του άρθρου 6 του παρόντος Κανονι¬ 
σμού, ως τρόπος επιλογής αναδόχου διά την κατασκευήν 
έργου ή την εκπόνησιν μελέτης ή την παροχήν συναφών 
υπηρεσιών, επιτρέπεται: 

α) είτε όταν ο προϋπολογισμός του έργου ή της με¬ 
λέτης ή της παροχής συναφών υπηρεσιών υπολείπεται 
των είκοσι χιλιάδων (20.000,00) €, 
β) είτε κατόπιν δημοσιεύσεως σχετικής Προκηρύξεως, 
ανεξαρτήτως προϋπολογισμού, εις τας κάτωθι περιπτώ¬ 
σεις: 

ί) όταν κατά την διενέργειαν διαγωνισμού αι προσφο¬ 
ρά! που έχουν υποβληθή είναι άκυροι η απαράδεκτοι και 
η επανάληψις του διαγωνισμού κρίνεται υπό της Επιτρο¬ 
πής διαγωνισμού ασύμφορος. Εις την περίπτωσιν αυτήν 
οι όροιτης διακηρύξεωςτου διεξαχθέντος διαγωνισμού 
επιτρέπεται να μεταβληθούν κατά την απ' ευθείας ανά- 
θεσιν, μόνον όμως διά να καταστούν πλέον συμφέροντες 
διά την Αναθέτουσαν Αρχήν, 
μ) όταν, εις εξαιρετικός περιπτώσεις, πρόκειται δι' έργα 
ή μελετάς ή παροχήν συναφών υπηρεσιών, των οποίων 
η φύσις των ή αστάθμητοι παράγοντες δεν επιτρέπουν 
μίαν προκαταρκτικήν συνολικήν τιμολόγησιν, 
ίίί) όταν η φύσις των έργων ή μελετών ή της παροχής 
συναφών υπηρεσιών δεν παρέχη την δυνατότητα δια- 
τυπώσεως αυτών με ακρίβειαν, ούτως ώστε να συναφθή 
σύμβασις με επιλογήν της καλυτέρας προσφοράς, 
γ) είτε όταν γίνεται διαπραγμάτευσις, χωρίς προηγου- 
μένην δημοσίευσιν προκηρύξεως, ανεξαρτήτως προϋ¬ 
πολογισμού, εις τας κατωτέρω περιπτώσεις: 

ί) όταν ουδεμία έχει υποβληθή προσφορά ή ουδεμία κα¬ 
τάλληλος προσφορά εις διαγωνισμόν ανοικτόν ή κλειστόν, 
μ) όταν διά λόγους τεχνικούς, καλλιτεχνικούς ή σχετι¬ 
κούς με την προστασίαν αποκλειστικών δικαιωμάτων, 
η εκτέλεσις του έργου ή της μελέτης ή της παροχής συ¬ 
ναφών υπηρεσιών δύναται να ανατεθή μόνον εις συγκε- 
κριμένον πρόσωπον, 

ίίί) όταν η σύμβασις αποτελή συνέχειαν ενός διαγωνι¬ 
σμού έργου ή μελέτης ή παροχής συναφών υπηρεσιών 
και συμφώνως προς τους εφαρμοζόμενους κανόνας πρέ¬ 
πει αύτη να ανατεθή εις τον νικητήν του διαγωνισμού ή 
εις ένα εκ των νικητών, 

ίν) όταν έκτακτος και φανερά κατεπείγουσα ανάγκη, 
αιτιολογουμένη υπό της Αναθετούσης Αρχής, καθιστά 
αδύνατον την τήρησιν των διατάξεων που αφορούν εις 
την διενέργειαν διαγωνισμού, 
ν) όταν υφίσταται ανάγκη συμπληρωματικών συμβά¬ 
σεων έργων ή μελετών που δεν περιλαμβάνονται μεν 
εις την αρχικήν σύμβασιν, αλλ' είναι αναγκαίοι λόγω 
απροβλέπτων περιστάσεων που θα προκόψουν κατά 
την εκτέλεσιν της αρχικής συμβάσεως και: 

- είτε δεν δύνανται να διαχωρισθούν από την κυρίαν 
σύμβασιν, 

- είτε δύνανται μεν να διαχωρισθούν, είναι όμως απο¬ 
λύτως αναγκαίοι διά την τελειοποίησίν της. 

Αι συμπληρωματικοί αυταί εργασίαι ή μελέται δεν δύ- 
νανται να υπερβαίνουν το πεντήκοντα επί τοις εκατόν 
(50%) της αξίας της κυρίας συμβάσεως, 
νί) όταν παρίσταται ανάγκη εκτελέσεως νέων εργασιών ή 
μελετών που συνιστούν επανάληψιν παρομοίων εργασιών 
ή μελετών που είχαν ανατεθή με διαγωνισμόν εις τον αρ¬ 
χικόν ανάδοχον και αποτελούν συνέχειαν η συμπλήρωσιν 
της αρχικής συμβάσεως, υπό τον όρον, ότι δεν έχει παρέλθη 
τριετία από αυτήν και εξασφαλίζονται οι ίδιοι όροι και προ¬ 
ϋποθέσεις, πλην μόνον των οικονομικών όρων, οι οποίοι 
δύνανται να τύχουν τιμαριθμικής αναπροσαρμογής, 
νϋ) όταν πρόκειται δι' υπόθεσιν που αφορά εις απόρ- 
ρτητα της Αναθετούσης Αρχής, του χαρακτηρισμού ως 
απορρήτου διδομένου δι' αποφάσεωςτου Μητροπολι- 
τικού Συμβουλίου, 

νίϋ) όταν προκύψουν ειδικοί περιπτώσεις, όπως θεο¬ 
μηνία, σεισμός, σοβαρός επικείμενος κίνδυνος, μοναδι- 
κότηςτου κατασκευαστού, συνέχισις εργασιών κατόπιν 
εκπτώσεωςτου αναδόχου ή διαλύσεωςτης συμβάσεως, 
ερευνητικοί εργασίαι ή εργασίαι δοκιμαστικής εφαρμο¬ 
γής νέων τεχνολογιών ή έργα ειδικής φύσεως, εφ' όσον 
χαρακτηρισθούν ούτως με απόφασιν της Προϊσταμένης 
Αρχής αναλόγως του προϋπολογισμού του, της αποφά- 
σεως ταύτης εκδιδομένης κατόπιν γνώμης του οικείου 
Τεχνικού Συμβουλίου της Ε.Κ.Τ.Ο. 

ίχ) όταν πρόκειται περί έργων καλλιτεχνικών, οπότε επι¬ 
τρέπεται η απ ευθείας και άνευ διαγωνισμού ανάθεσις 
τούτων εις ειδικούς δεδοκιμασμένους καλλιτέχνας ή ειδι¬ 
κούς τεχνίτας και ειδικούς κατασκευαστάς κατόπιν γνω- 
μοδοτήσεως του παρά τη Εκκλησία της Ελλάδος Κ.Ε.Σ.Ε.Α. 

χ) όταν πρόκειται περί κατασκευής μικρών έργων 
και εργασιών επισκευής ή συντηρήσεως, των οποίων 
ο προϋπολογισμός δεν υπερβαίνει τας είκοσι χιλιάδας 
(20.000,00) €. 

δ) είτε όταν γίνεται διαπραγμάτευσή, χωρίς προηγου- 
μένην δημοσίευσιν Προκηρύξεως, διά την ανάθεσιν συμ¬ 
βάσεως προμελέτης ή ετέρας συμβάσεως μελέτης, η 
συμβατική αμοιβή της οποίας θα είναι έως πεντακόσιας 
χιλιάδας (500.000,00) € άνευ Φ.Π.Α. (ή τυχόν ετέρου προ- 
βλεφθησομένου φόρου), με σκοπόν την άμεσον επισκευ¬ 
ήν, επέκτασιν ή κατασκευήν εκκλησιαστικού κτιρίου, 
προκειμένου να συναφθή επ' ανταλλάγματι σύμβασις 
μισθώσεως ή άλλης παραχωρήσεως της χρήσεως του 
ή ετέρου εμπραγμάτου δικαιώματος επ' αυτού εις το 
Ελληνικόν Δημόσιον, Ν.Π.Δ.Δ. ή Ο.Τ.Α. και ενγένει Νομικά 
Πρόσωπα του Δημοσίου τομέως. Ειςτην περίπτωσιν αυ¬ 
τήν η Αναθέτουσα Αρχή θα προεκτιμήση το κόστος της 
προμελέτης ή της ετέρας μελέτης, και τούτο θα είναι το 
ανώτατον όριον της συμβατικής αμοιβής του αναδόχου. 

Άρθρον 11 
Συμφωνίαι πλαίσια 

1) Εις τας περιπτώσεις κατά τας οποίας πρέπει να 
εκτελεσθούν ομοειδή έργα ή μελέται, διά τα οποία δεν 
δύναται να προσδιορισθή εκ των προτέρων ο ακριβής 
αριθμός των και ο χρόνος παραγγελίας και παραδόσεως 
των, είναι δυνατή η σύναψις συμφωνίας πλαισίου. 

Με την συμφωνίαν πλαίσιον καθορίζεται ο συνολικός 
προϋπολογισμός των επί μέρους συμβάσεων, αι οποί¬ 


οι δύνανται να ανατεθούν εις τον ανάδοχον, η χρονική 
των διάρκεια, η διαδικασία αναθέσεως των επιμέρους 
συμβάσεων, οι γενικοί όροι εκτελέσεως τούτων, αι τιμαί 
μονάδος εν συναρτήσει με κλίμακα ποσοτήτων και ο 
χρόνος ανταποκρίσεως του αναδόχου εις κάθε πρόσκλη- 
σιν δι' ανάληψιν εκτελέσεως συγκεκριμένων προβλεπό- 
μενων από την συμφωνίαν πλαίσιον εργασιών. 

2) Διά την επιλογήν της διαδικασίας συνάψεως συμφω¬ 
νίας πλαισίου λαμβάνεται υπ' όψιν ο συνολικός προϋπο¬ 
λογισμός αυτής. Η διάρκεια εκάστης συμφωνίας πλαισί¬ 
ου δεν δύναται να υπερβαίνη χρονικώς τα τρία (3) έτη. 

3) Η συμφωνία πλαίσιον επιτρέπεται να συναφθή με 
ένα έως τρεις αναδόχους, αναλόγως της πολυπλοκότη- 
τος του αντικειμένου, του μεγέθους του προϋπολογι¬ 
σμού και της ανάγκης εξασφαλίσεως μεγαλυτέρου αντα¬ 
γωνισμού κατά την διάρκειαν της συμφωνίας, διά της 
υποβολής προσφορών από περισσοτέρους αναδόχους 
της συμφωνίας πλαισίου. 

4) Κατά την διάρκειαν της συμφωνίας πλαισίου ο ανάδο- 
χος, αναλόγως των απαιτήσεων της Αναθετούσης Αρχής, θα 
καλήται να υποβάλη οικονομικήν προσφοράν διά την υλο- 
ποίησιν συγκεκριμένων έργων, εντασσομένων ειςτην συμ¬ 
φωνίαν πλαίσιον. Εάν υπάρχουν περισσότεροι ανάδοχοι, θα 
καλούνται να υποβάλουν ανταγωνιστικήν προσφοράν διά 
την επιλογήν της συμφερωτέρας. Οι ειδικότεροι όροι της 
εκπονήσεως του έργου η της μελέτης θα προβλέπωνται 
εις την συμφωνίαν πλαίσιον. Το ειδικόν αντικείμενον του 
έργου ή της μελέτης, η αμοιβή και ο χρόνος υλοποιήσεως 
θα προβλέπωνται εις την επί μέρους σύμβασιν. 

5) Εις περιπτώσεις όπου το αντικείμενον της συμβάσεως 
έργου ή μελέτης είναι επαναλαμβανόμενον ή επαρκώς 
προσδιωρισμένον εκ των προτέρων, είναι δυνατόν να 
προβλεφθή εις την συμφωνίαν πλαίσιον ότι θα εκδίδεται 
καθ' εκάστην φοράν μονομερώς από την Αναθέτουσαν 
Αρχήν επί μέρους ανάθεσις με προσδιωρισμένον οικο¬ 
νομικόν αντικείμενον, χωρίς να απαιτείται υποβολή προ¬ 
σφοράς από τον ανάδοχον και ενδεχομένως χωρίς να 
απαιτείται υπογραφή ειδικωτέρας συμβάσεως, υπό την 
προϋπόθεσιν ότι οι όροι εκτελέσεως και η αμοιβή θα είναι 
επαρκώς προσδιωρισμένοι ειςτην συμφωνίαν πλαίσιον. 

6) Η Προκήρυξις διάτηνσύναψιν συμφωνίας πλαισίου 
θα περιλαμβάνη επιπλέον και τα εξής: 

I. συνολικόν προϋπολογισμόν της συμφωνίας πλαι¬ 
σίου. 

II. περιγραφήν του συνολικού αντικειμένου των έργων 
και, εφ' όσον είναι δυνατόν, το αντικείμενον των επί μέ¬ 
ρους εργασιών. 

III. συνολικήν χρονικήν διάρκειαν της συμφωνίας πλαι¬ 
σίου. 

IV. διαδικασίαν αναθέσεως των επιμέρους εργασιών. 

V. μέγιστον αριθμόν αναδοχών, οι οποίοι θα επιλεγούν. 

ΚΕΦΑΛΑΙΟΝ Γ' 

ΣΥΣΤΗΜΑΤΑ ΥΠΟΒΟΛΗΣ ΠΡΟΣΦΟΡΩΝ 
Άρθρον12 

Συστήματα υποβολής προσφορών 
διά την εκτέλεσιν έργων 

1) Τα συστήματα υποβολής προσφορών διά την εκτέ- 
λεσιν έργων είναι τα κατωτέρω: 

I. Προσφορά ενιαίου ποσοστού εκπτώσεως επί συ- 
μπεπληρωμένουΤιμολογίου, προητοιμασμένουυπότης 
Τεχνικής Υπηρεσίας της Ιεράς Μητροπόλεως Ν ικοπόλε- 
ως και Πρεβέζης. 

II. Προσφορά επιμέρους ποσοστών εκπτώσεως καθ' 
ομάδας τιμών επί συμπεπληρωμένου Τιμολογίου ομα- 
δοποιημένων τιμών, προητοιμασμένου υπό της Τεχνι¬ 
κής Υπηρεσίας της Ιεράς Μητροπόλεως Νικοπόλεως και 
Πρεβέζης. Εις την περίπτωσιν αυτήν θα γίνεται έλεγχος 
της ομαλότητος των επιμέρους ποσοστών εκπτώσεως. 

ΙΙΙ.ΣυμπλήρωσιςανοικτούΤιμολογίου κατ' ελευθέραν 
εκτίμησιν του ενδιαφερομένου. Εις την περίπτωσιν αυ¬ 
τήν το Τιμολόγιον είναι δυνατόν να περιλαμβάνη ανα¬ 
λυτικός η περιληπτικός τιμάς η κατ' αποκοπήν τιμήν. 

IV. Προσφορά διά μελέτην και κατασκευήν με κατ' αποκο¬ 
πήν εργολαβικόν αντάλλαγμα είτε δι' ολόκληροντο έργον 
είτε διά τμήματα αυτού. Ειςτο σύστημα αυτό αξιολογείται 
κατ' αρχήν η ποιότηςτηςτεχνικής προσφοράς (μελέτη) και 
εν συνέχεια εξετάζεται η οικονομική προσφορά. 

V. Μειοδοσία μόνον επί ποσοστού οφέλους διά την 
εκτέλεσιν απολογιστικών εργασιών. 

VI. Προσφορά διά την αξιοποίησιν ακινήτων με το 
σύστημα της αντιπαροχής ποσοστών εξ αδιαιρέτου και 
αντιστοίχων διηρημένων ιδιοκτησιών. 

VII. Προσφορά που περιλαμβάνει μερικήν ή ολικήν 
αυτοχρηματοδότησιν έργου με αντάλλαγμα την λειτουρ¬ 
γίαν ή εκμετάλλευσιν αυτού ή άλλα τυχόν ανταλλάγματα 
έναντι της κατασκευής τούτου. Τα συστήματα αυτά δύ- 
νανται να εφαρμοσθούν και συνδυαστικώς μεταξύ των. 

2) Το Μητροπολιτικόν Συμβούλιον, μετ' εισήγησιν της 
Τεχνικής Υπηρεσίας, αναλόγως του προϋπολογισμού 
δαπάνης του έργου ή της μελέτης ή της παροχής συνα¬ 
φών υπηρεσιών, καθορίζει με απόφασίν του, κατά την 
διακριτικήν του ευχέρειαν, τα συστήματα υποβολής 
προσφορών. 

3) Το σύστημα προσφοράς, το οποίον περιλαμβάνει 
μελέτην-κατασκευήν, δύναται να εφαρμόζηταιδια παν 
εκκλησιαστικόν έργον που αφορά είτε εις ανέγερσιν 
κτιρίων, είτε εις επισκευήν ή συντήρησιν ή ανακαίνισιν 
ή αναβάθμισιν τούτων, είτε εις καλλιτεχνικόν έργον. 

ΚΕΦΑΛΑΙΟΝ Δ' 

ΔΙΑΤΥΠΩΣΕΙΣ ΔΗΜΟΣΙΟΤΗΤΟΣ 

Άρθρον13 

Διατυπώσεις δημοσιότητος 

1) Διά τας συμβάσεις έργων ή μελετών (περιλαμβανο- 
μένων και των προμελετών) ή παροχής συναφών υπη¬ 
ρεσιών, αι οποίαι ανατίθενται κατά την ανοικτήν ή την 
κλειστήν διαδικασίαν ή την διαδικασίαν με διαπραγμά¬ 
τευσή κατόπιν δημοσιεύσεως Προκηρύξεως, θα δημο- 
σιεύηται υποχρεωτικώς περίληψις της Προκηρύξεως ή 
της προσκλήσεως ενδιαφέροντος εις δύο τουλάχιστον 
τοπικάς εφημερίδας, αι οποίαι θα πληρούν τας νομίμους 
προϋποθέσεις και εις μίαν εφημερίδα των Αθηνών, διά 
έργα άνω των πεντακοσίων χιλιάδων (500,000) €. Η Προ- 
κήρυξις θα δημοσιεύεται επιπροσθέτως υποχρεωτικώς 
ειςτην ιστοσελίδα της Ιεράς Μητροπόλεως Νικοπόλεως 
και Πρεβέζης ειςτο διαδίκτυον. 


2) Με απόφασίν της Αναθετούσης Αρχής, δημοσιευο- 
μένην διά του αυτού τρόπου, είναι δυνατόν να ορίζεται 
διαφορετική ημέρα υποβολής των προσφορών. 

Άρθρον14 

Προθεσμία υποβολής προσφορών 

1) Εις περίπτωσιν διεξαγωγής ανοικτού ή κλειστού 
διαγωνισμού ή διαδικασίας ανταγωνιστικού διαλόγου 
η προθεσμία υποβολής των προσφορών δεν επιτρέπε¬ 
ται να είναι μικρότερα των είκοσιν (20) ημερών από της 
ημερομηνίας δημοσιεύσεως της Προκηρύξεως. 

2) Εις περίπτωσιν διεξαγωγής προχείρου διαγωνισμού 
με δημοσίευσιν προσκλήσεως ενδιαφέροντος η προθε¬ 
σμία υποβολής των προσφορών δεν επιτρέπεται να είναι 
μικρότερα των πέντε (5) ημερών από της ημερομηνίας 
δημοσιεύσεως. 

ΚΕΦΑΛΑΙΩΝ Ε' 

ΚΑΝΟΝΕΣ ΣΥΜΜΕΤΟΧΗΣ 

Άρθρον15 

Έλεγχος καταλληλότητος υποψηφίων 

1) Οι ενδιαφερόμενοι υποψήφιοι ανάδοχοι δύνανται 
να υποχρεωθούν να πληρούν και να αποδείξουν ωρισμέ- 
νας προϋποθέσεις επαγγελματικής επάρκειας, αξιοπιστί¬ 
ας, τεχνικής και χρηματοοικονομικής ικανότητος, συμ- 
φώνως προς τα ειδικώτερον οριζόμενα εις τας ισχύουσας 
Κοινοτικός Οδηγίας, το Εθνικόν Δίκαιον Προσαρμογής, 
την Προκήρυξιν και τα λοιπά τεύχη Δημοπρατήσεως του 
συγκεκριμένου διαγωνισμού. 

2) Εις πάσαν περίπτωσιν δημοπρατήσεως συμβάσεως 
έργων ή μελέτης ή παροχής συναφών υπηρεσιών γίνεται 
δεκτή χωρίς διακρίσεις και με τους ιδίους όρους που 
εφαρμόζονται διά τους Έλληνας υποψηφίους η συμμετο¬ 
χή όλων των ενδιαφερομένων οικονομικών φορέων των 
κρατών μελών της Ευρωπαϊκής Ενώσεως,του Ενιαίου Ευ¬ 
ρωπαϊκού Οικονομικού Χώρου, ως και Χωρών που έχουν 
υπογράψη συμφωνίας συνδέσεως ή άλλας διμερείς ή 
πολυμερείς συμφωνίας με την Ε.Ε., υπό την προϋπόθεσιν 
αφ' ενός μεν, ότι η δημοπρατούμενη σύμβασις εμπίπτει 
ειςτο πεδίον εφαρμογής αναλογών συμφωνιών, και αφ' 
ετέρου, ότι οι υποψήφιοι πληρούν τα κριτήρια ποιοτικής 
επιλογής που τίθενται κατά περίπτωσιν από την Ιεράν 
Μητρόπολιν Νικοπόλεως και Πρεβέζης. 

3) Αι συμβάσεις καταρτίζονται βάσει των κριτηρίων 
του παρόντος Κανονισμού και αφού προηγουμένως 
ελεγχθή ότι πληρούνται τα κριτήρια ποιοτικής επιλογής 
(προσωπική κατάστασις, χρηματοοικονομική επάρκεια, 
τεχνική ικανότης κ.α.), τα οποία θα τεθούν εις την Προ- 
κήρυξιν ή την Πρόσκλησιν υποβολής προσφοράς. 

ΚΕΦΑΛΑΙΟΝ ΣΤ' 

ΕΠΙΛΟΓΗ ΑΝΑΔΟΧΟΥ 

Άρθρον16 

Κριτήρια επιλογής αναδόχου 

Ο ανάδοχος δι' εκτέλεσιν έργου επιλέγεται κατά πε- 
ρίπτωσιν: 

I. είτε βάσει της πλέον συμφερούσης από τεχνοοικο- 
νομικής απόψεως προσφοράς 

II. είτε αποκλειστικώς βάσει της χαμηλοτέρας τιμής 

2) Ο ανάδοχος δι' εκπόνησιν μελέτης ή παροχήν υπη¬ 
ρεσιών επιλέγεται βάσει της πλέον συμφερούσης από 
τεχνοοικονομικής απόψεως προσφοράς. 

3) Ο τρόπος επιλογής θα αναφέρεται εις την Προκή- 
ρυξιν. 

4) Διά την επιλογήν της πλέον συμφερούσης κατά την 
ως άνω παράγραφον 1/1 προσφοράς θα σταθμίζωνται 
κριτήρια που συνδέονται με το αντικείμενον της συγκε¬ 
κριμένης συμβάσεως (κριτήρια αξιολογήσεως) και αφο¬ 
ρούν εις την τεχνικήν προσφοράν των διαγωνιζομένων. 
Τα κριτήρια αξιολογήσεως των προσφορών θα αναφέ- 
ρωνται εις την Προκήρυξιν ομού μετά της βαρύτητος, 
την οποίαν θα έχουν κατά την αξιολόγησίν των. Ταύτα 
δύνανται να είναι ιδίως η τιμή, η προθεσμία εκτελέσεως, 
η ποιότης, η αποδοτικότης, τα τεχνικά πλεονεκτήματα, 
τα αισθητικά και λειτουργικά χαρακτηριστικά, η τεχνική 
αϊ,ία, η εμπειρία εις εκκλησιαστικά έργα κ.λπ. 

5) Εις περίπτωσιν, καθ' ην η Ιερά Μητρόπολις Νικο- 
πόλεως και Πρεβέζης διά των αρμοδίων οργάνων της 
θεώρηση ότι η προσφορά ενός διαγωνιζόμενου είναι 
υπερβολικώς χαμηλή εν σχέσει με το αντικείμενον της 
δημοπρατούμενης συμβάσεως, δύναται να καλέση, πριν 
να απόρριψη την προσφοράν, τον διαγωνιζόμενον, προ- 
κειμένουούτος να αιτιολόγηση εγγράφωςτα επιμέρους 
στοιχεία της προσφοράς του. 

Άρθρον17 

Ενστάσεις κατά της διαδικασίας 
διενεργουμένων διαγωνισμών 

1) Δι' εκάστην πράξιν ή παράλειψιν αρμοδίου οργάνου 
της Ιεράς Μητροπόλεως Νικοπόλεως και Πρεβέζης ή 
του κατά περίπτωσιν εποπτευόμενου εκκλησιαστικού 
φορέως εν σχέσει προς διενεργούμενον διαγωνισμόν 
είναι δυνατόν να ασκηθή ένστασις μόνον από τα φυσι¬ 
κά ή νομικά πρόσωπα του άρθρου 6 του παρόντος που 
συμμετέχουν εις τον διαγωνισμόν ή απεκλείσθησαν από 
αυτόν εις οιοδήποτε στάδιον της διαδικασίας του. 

α) Ενστάσεις δύνανται να υποβληθούν μόνον διά 
τα στάδια προεπιλογής, καταθέσεως προσφορών και 
αξιολογήσεως και διά λόγους που ανακύπτουν κατά το 
αντίστοιχον στάδιον. 

β) Αι ενστάσεις απευθύνονται προς την Προϊσταμένην 
Αρχήν, υποβάλλονται εις την έδραν της και παραλαμβά- 
νονται από αρμοδίαν Επιτροπήν. Επ' αυτών αποφαίνε- 
ται η Προϊσταμένη Αρχή μετ' εισήγησιν της αρμοδίας 
Επιτροπής, την οποίαν συγκροτεί προς τούτο δι' απο- 
φάσεώςτης. 

2) Προθεσμίαι ενστάσεων: 

α) Ένστασις κατά της Προκηρύξεως ασκείται εντός 
ανατρεπτικής προθεσμίας πέντε (5) ημερών από της 
τελευταίας δημοσιεύσεως της. 

β) Ένστασις κατά της αναλυτικής Προκηρύξεως και 
των Τευχών δημοπρατήσεως εν γένει ασκείται εντός ανα¬ 
τρεπτικής προθεσμίας πέντε (5) ημερών απότηςλήξεως 
της προθεσμίας παραλαβής των. 

γ) Ένστασις κατά της διαδικασίας και των πράξεων δι- 
ενεργείας του διαγωνισμού ασκείται εντός ανατρεπτικής 
προθεσμίας τριών (3) ημερών από της δημοσιεύσεως 


ή κοινοποιήσεως της προσβαλλομένης πράξεως ή της 
τελέσεως διαδικαστικής ενεργείας. 

δ) Ένστασις κατά της αποφάσεως κατακυρώσεως ή της 
αναθέσεωςτης δημοπρατούμενης συμβάσεως ασκείται 
εντός ανατρεπτικής προθεσμίας τριών (3) ημερών από 
της δημοσιεύσεως του αποτελέσματος του διαγωνισμού. 

3) Ειδικώς διά τους εν άρθρω 7 παρ. 2 διαγωνισμούς 
(πρόχειρον ή διαπραγματεύσεων), το σύνολοντων ανω¬ 
τέρω προθεσμιών διά την άσκησιν ενστάσεως ορίζεται 
εις δύο (2) εργασίμους ημέρας. 

4) Ενστάσεις στρεφόμενοι κατά της συμμετοχής, 
της αξιολογήσεως προσφοράς υποψηφίου ή της κα¬ 
τακυρώσεως του έργου εις αυτόν, κοινοποιούνται με 
Δικαστικόν Επιμελητήν, επί ποινή απαραδέκτου, εντός 
δύο (2) εργασίμων ημερών από της ασκήσεως των από 
τον ενιστάμενον και προς αυτόν κατά του οποίου στρέ¬ 
φονται. Αποδεικτικόν της επιδόσεως της ενστάσεως 
κοινοποιείται, επί ποινή απαραδέκτου ταύτης, από τον 
ενιστάμενον προς την Ιερόν Μητρόπολιν Νικοπόλεως 
και Πρεβέζης. 

5) Διά την άσκησιν πάσης ενστάσεως καταβάλλεται 
τέλος υπέρ της Ιεράς Μητροπόλεως Νικοπόλεως και 
Πρεβέζης ίσον προς ποσοστόν ένα επί τοις εκατόν (1 %) 
επί του προϋπολογισμού της υπό ανάθεσιν συμβάσε¬ 
ως έργου ή μελέτης ή παροχής συναφών υπηρεσιών, 
το οποίον εν πάση περιπτώσει δεν θα υπερβαίνει τας 
δεκαπέντε χιλιάδας ευρώ (15.000,00 €) και δεν θα είναι 
κατώτερον των πεντακοσίων ευρώ (500,00 €). Ανευ της 
καταβολής τούτου η ένστασις απορρίπτεται άνευ ετέρας 
συζητήσεως, ως απαραδέκτως υποβληθείσα. 

6) Η απόφασιςτης Προϊσταμένης Αρχής επί της ενστά¬ 
σεως λαμβάνεται εντός τριάκοντα (30) η μερών από της 
καταθέσεως της ή από της κοινοποιήσεως της εις τον 
καθ' ου αύτη τρίτον. 

Άρθρον18 

Κατακύρωσις-Σύναψις συμβάσεως 

1) Κάθε διαδικασία αναθέσεως συμβάσεως έργου ή 
μελέτης ή παροχής συναφών υπηρεσιών της Ιεράς Μη¬ 
τροπόλεως Νικοπόλεως και Πρεβέζης ή εποπτευόμενου 
υπ' αυτής Εκκλησιαστικού Νομικού Προσώπου κατακυ- 
ρούται με απόφασιν του Μητροπολιτικού Συμβουλίου, 
μετά την εξέτασιν τυχόν ενστάσεων. 

2) Η Ιερά Μητρόπολις Νικοπόλεως και Πρεβέζης δύ- 
ναται, κατά την ελευθέραν κρίσιν της και αζημίως δι' 
αυτήν, να ματαίωση οιονδήποτε διαγωνισμόν εις κάθε 
στάδιον της διαδικασίας, διά τους ακολούθους ενδει- 
κτικώς λόγους: 

I. διά παράτυπον διεξαγωγήν, εφ' όσον από την πα¬ 
ρατυπίαν επηρεάζεται το αποτέλεσμα της διαδικασίας, 

II. εάν το αποτέλεσμα της διαδικασίας κρίνεται κατ' 
ελευθέραν, πλην όμως αιτιολογημένην, κρίσιν μη ικα¬ 
νοποιητικόν, 

III. εάν ο ανταγωνισμός υπήρξεν ανεπαρκής ή εάν 
υπάρχουν σοβαραί ενδείξεις ότι εγένετο συνεννόησις 
των διαγωνιζομένων προς αποφυγήν πραγματικού αντα¬ 
γωνισμού, 

IV. εάν υπήρξε μεταβολή των αναγκών της Αναθετού- 
σης Αρχής εν σχέσει με την υπό ανάθεσιν σύμβασιν, 

V. διά πάσαν άλλην εύλογον αιτίαν, ην η Αναθέτουσα 
Αρχή κρίνει. 

Εις τας περιπτώσεις αυτάς η Ιερά Μητρόπολις Νικο- 
πόλεως και Πρεβέζης δύναται να χωρήση εις νέαν δια¬ 
δικασίαν αναθέσεως με τους ιδίους ή τροποποιημένους 
όρους ή εις ανάθεσιν καθ' οιονδήποτε άλλον προβλεπό- 
μενον διά του παρόντος Κανονισμού τρόπον. 

3) Αι αποφάσειςτων αρμοδίων οργάνων της Ιεράς Μη- 
τροπόλεως Νικοπόλεως και Πρεβέζης ή των υπαγομένων 
εις αυτήν Εκκλησιαστικών Νομικών Προσώπων αναφο- 
ρικώς με διενεργούμενον διαγωνισμόν προϋπολογισμού 
άνω των είκοσι χιλιάδων (20.000,00) € δημοσιεύονται δι' 
αναρτήσεως των εις την έδραν της και κοινοποιούνται εις 
τους συμμετέχοντας και εις τον ανάδοχον με επιστολήν, 
τηλεομοιοτυπίαν ή άλλο πρόσφορον μέσον. 

4) Η Ιερά Μητρόπολις Νικοπόλεως και Πρεβέζης ή το 
υπαγόμενον εις αυτήν Εκκλησιαστικόν Νομικόν Πρόσω- 
πον καταρτίζει έγγραφον σύμβασιν με τον ανάδοχον, 
συμφώνως με τους όρους της Προκηρύξεως και την προ¬ 
σφοράν τούτου. Τα Τεύχη Δημοπρατήσεως και άπαντα 
τα τυχόν συνοδευτικά έγγραφα, τα οποία περιγράφονται 
εις την Προκήρυξιν, αποτελούν αναπόσπαστον μέρος 
της οικείας συμβάσεως. Η σύμβασις δεν είναι δυνατόν 
να περιλαμβάνη όρους αντιθέτους από το περιεχόμενον 
των Τευχών Δημοπρατήσεως του διαγωνισμού. 

5) Εις την σύμβασιν περιλαμβάνονται τουλάχιστον τα 
ακόλουθα στοιχεία: τα πρόσωπα των συμβαλλομένων 
και οι εκπρόσωποι των, το αντικείμενον και τα τεχνικά 
χαρακτηριστικά του έργου ή της μελέτης (περιγραφή του 
συμβατικού αντικειμένου) ή της παροχής συναφών υπη¬ 
ρεσιών, το χρονοδιάγραμμα εκτελέσεως, αι τυχόν επιμέ- 
ρους φάσεις ή τα τμήματα του έργου ή της μελέτης ή της 
παροχής συναφών υπηρεσιών, η αμοιβή και ο τρόπος 
καταβολής της, ο τόπος και αι διαδικασίαι παραδόσεως 
και παραλαβής, η προθεσμία ή η διάρκεια υλοποιήσεως 
του συνόλου του έργου ή της μελέτης ή της παροχής 
συναφών υπηρεσιών ως και των επιμέρους φάσεων των, 
αι εγγυήσεις διά την καλήν εκτέλεσιν της συμβάσεως 
και αι ποινικοί ρήτραι διά την τυχόν υπαιτίαν υπέρβασιν 
των προθεσμιών εκτελέσεως, αι λοιπαί υποχρεώσεις των 
συμβαλλομένων, ο τρόπος παρακολουθήσεως της εκτε¬ 
λέσεως, το εφαρμοστέον δίκαιον, η μεθοδολογία τυχόν 
τροποποιήσεως ή λύσεωςτης συμβάσεως και επιλύσεως 
τυχόν διαφορών. 

6) Η απόφασις των αρμοδίων οργάνων της Ιεράς Μη- 
τροπόλεως Ν ικοπόλεως και Π ρεβέζης ή των υπαγομένων 
εις αυτήν Εκκλησιαστικών Νομικών Προσώπων διά την 
ανάθεσιν έργου ή μελέτης ή συναφών υπηρεσιών κοι¬ 
νοποιείται εγγράφως εις τον ανάδοχον. Με την κοινοποι¬ 
ήσω ο ανάδοχος καλείται να προσέλθη διά την υπογρα¬ 
φήν συμβάσεως εις καθωρισμένην ημέραν. Η σύμβασις 
θεωρείται ότι έχει συναφθή από της κοινοποιήσεως της 
αποφάσεως. 

Άρθρον19 
Εργολαβικόν όφελος 

1) Το εργολαβικόν όφελος διά παν εκκλησιαστικόν 
έργον (Γενικά Έξοδα + Όφελος Εργολάβου) ορίζεται εις 
είκοσι επί τοις εκατόν (20%). 


2) Ειδικώς το ποσοστόν διά γενικά έξοδα και όφελος 
του αναδόχου δι' απολογιστικάς εργασίας ορίζεται εις 
δέκα πέντε επί τοις εκατόν (15%) και εφαρμόζεται εις 
το σύνολον των δαπανών που πραγματοποιούνται διά 
λογαριασμόν του εργοδότου, όπως διά προμήθειαν υλι¬ 
κών, μισθώματα μηχανημάτων, αγοράν καυσίμων και 
Λιπαντικών, αξίαν μισθών και ημερομισθίων, λοιπάς απο¬ 
ζημιώσεις και ασφαλιστικός εισφοράς των εργαζομένων 
και διά κάθε είδους κρατήσεις. 

3) Το εν λόγω όφελος υπόκειται εις το ποσοστόν της 
προσφερθείσης υπό του αναδόχου κατά τον διαγωνι¬ 
σμόν εκπτώσεως. 

ΚΕΦΑΛΑΙΟΝ Ζ' 

ΣΤΑΔΙΟΝ ΕΚΤΕΛΕΣΕΩΣ 

Άρθρον 20 

Επίβλεψις-Διεύθυνσις έργου η μελέτης 

1) Με απόφασιν του Μητροπολιτικού Συμβουλίου, τη 
προτάσειτηςΤεχνικής Υπηρεσίαςτης Ιεράς Μητροπόλε- 
ως Νικοπόλεως και Πρεβέζης, είναι δυνατόν: 

I. Εις την ομάδα επιβλέψεως συμβάσεως έργου να με- 
τέχη και ο μελετητής του έργου. 

II. Διά την εκτέλεσιν (μελέτην, κατασκευήν) έργου 
ή μέρους αυτού και ειδικώτερον διά τον σχεδιασμόν, 
μελέτην, έλεγχον μελέτης, διοίκησιν και επίβλεψιν του 
έργου να ανατεθούν καθήκοντα συμβούλου οιασδήπο- 
τε ειδικότητος (τεχνικού συμβούλου, οικονομικού συμ¬ 
βούλου, συμβούλου οργανώσεως, κ.λπ.), εις ημεδαπά ή 
αλλοδαπά, φυσικά ή νομικά πρόσωπα, προκειμένου να 
παράσχουν υπηρεσίας, που απαιτούνται διά την υλοποί- 
ησιν και εκτέλεσιν των έργων αυτών. Η ανάθεσις γίνεται 
με σύμβασιν, ειςτην οποίαν προσδιορίζονται οι όροι και 
αι προϋποθέσεις αναθέσεως, αι παρεχόμενοι υπό του 
συμβούλου υπηρεσίαι και η σχετική αμοιβή, κατά παρέκ- 
κλισιν από κάθε γενικήν ή ειδικήν διάταξιν και από τας 
διατάξεις περί αμοιβών μηχανικών. Αι σχετικοί δαπάναι 
βαρύνουν τας πιστώσεις του έργου. 

III. Όταν πρόκειται να εκτελεσθούν έργα προβλεπομένου 
συνολικού κόστους μεγαλυτέρου των δέκα εκατομμυρίων 
(10.000.000,00) €, είτε κατά το σύστημα της αντιπαροχής, 
είτε κατά το σύστημα παροχής άλλων ανταλλαγμάτων, είτε 
καθ' οιονδήποτε άλλο σύστημα, να ανατεθούν καθήκοντα 
συμβούλου οιασδήποτε ειδικότητος (τεχνικού συμβούλου, 
οικονομικού συμβούλου, συμβούλου οργανώσεως, κ.λπ.) 
εις ημεδαπά ή αλλοδαπά, φυσικά ή νομικά πρόσωπα, 
προκειμένου ούτοι να παράσχουν υπηρεσίας που απαι¬ 
τούνται διά την υλοποίησιν και εκτέλεσιν των έργων αυτών. 
Η ανάθεσις γίνεται διά συμβάσεως. Ο τρόπος αναθέσεως, 
αι παρεχόμενοι υπό του συμβούλου υπηρεσίαι, οι όροι της 
συμβάσεως και η αμοιβή καθορίζονται με απόφασιν του 
Μητροπολιτικού Συμβουλίου, χωρίς δέσμευσιν από οιαν- 
δήποτε γενικήν ή ειδικήν διάταξιν. 

2) Η διεύθυνσις των έργων από την πλευράν του 
αναδόχου εις τους τόπους κατασκευής των γίνεται από 
τεχνικούς που έχουν τα κατάλληλα προσόντα και είναι 
αποδεκτοί από τηνΤεχνικήν Υπηρεσίαν. 

α) Η επί τόπου των έργων παρουσία τεχνικού στελέ¬ 
χους ή τεχνικού υπαλλήλου της εργοληπτικής επιχειρή- 

σεως είναι υποχρεωτική και ανάλογος με την φύσιν και 
το μέγεθος του κατασκευαζόμενου έργου. 

β) Προκειμένου δι' έργα προϋπολογισμού άνω των τρι¬ 
ών εκατομμυρίων (3.000.000,00) €, η διεύθυνσιςτου έρ¬ 
γου πρέπει να πραγματοποιήται τουλάχιστον από τρεις 
(3) τεχνικούς αναλογών προσόντων και πείρας, από τους 
οποίους εις (1) διπλωματούχος Ανωτάτου Εκπαιδευτικού 
Ιδρύματος (Α.Ε.Ι.) και εις (1) πτυχιούχος Τεχνολογικού 
Εκπαιδευτικού Ιδρύματος (Τ.Ε.Ι.). 

3) Το ελάχιστον τεχνικόν προσωπικόν της διευθύνσεως 
του έργου δύναται να μεταβάλληται αναλόγωςτου προ¬ 
ϋπολογισμού και της φύσεωςτου εκτελουμένου έργου, 
κατόπιν αποφάσεως του Μητροπολιτικού Συμβουλίου 
τη εισηγήσει της Τεχνικής Υπηρεσίας. Διά το εν λόγω 
προσωπικόν ο ανάδοχος υποχρεούται να προσκόμιση 
ειςτηνΤεχνικήνΤπηρεσίαν βεβαίωσιντου οικείου ασφα¬ 
λιστικού φορέως, εις την οποίαν θα αναγράφεται και ο 
χρόνος ασφαλίσεως των εργαζομένων. 

4) Η παράβασις των διατάξεων του άρθρου αυτού 
παρέχει την δυνατότητα εις την Προϊσταμένην Αρχήν 
να διακόψη την συνέχισιν της συμβάσεως και να προβή 
εις έκπτωσιν του αναδόχου. 

ΚΕΦΑΛΑΙΟΝ Η' 

ΤΕΛΙΚΑΙ ΔΙΑΤΑΞΕΙΣ 

Άρθρον 21 

Εφαρμοστέον Δίκαιον 

1) Υπό την επιφύλαξιν του άρθρου 68 παρ. 1 υποπα- 
ράγρ. 3 του ν. 4235/2014 και όσων ρητώς ορίζονται εις 
τον παρόντα Κανονισμόν, διά την ανάθεσιν και εκτέλεσιν 
των έργων ή μελετών ή την παροχήν συναφών υπηρεσι¬ 
ών, εφαρμόζονται αναλόγως αι διατάξεις της εθνικής ή 
ευρωπαϊκής νομοθεσίας περί δημοσίων έργων ή μελε¬ 
τών ή παροχής συναφών υπηρεσιών μόνον όπου ρητώς 
ειδικώς προβλέπεται τούτο εις την Προκήρυξιν. 

2) Εις περίπτωσιν, καθ' ην ζήτημα δεν ρυθμίζεται ει- 
δικώς από τον παρόντα Κανονισμόν ή από την Προκή- 
ρυξιν ή την σύμβασιν δύνανται, κατόπιν ειδικών προς 
τούτο αποφάσεων των αρμοδίων οργάνων της Ιερός 
Μητροπόλεως Νικοπόλεως και Πρεβέζης ή των υπαγο- 
μένων εις αυτήν Εκκλησιαστικών Νομικών Προσώπων, 
να εφαρμόζωνται αναλόγως αι συναφείς διατάξεις της 
ελληνικής νομοθεσίας περί αναθέσεως, συνάψεως και 
εκτελέσεως δημοσίων συμβάσεων έργων ή μελετών ή 
παροχής συναφών υπηρεσιών και επικουρικώς αι δια¬ 


τάξεις του Αστικού Κώδικος. 

3) Όπου ειςτας παραπεμπομένας διατάξεις μνημονεύ¬ 
ονται ως αρμόδια τα όργανα της δημοσίας διοικήσεως 
νοούνται ως αρμόδια όργανα τα διά του παρόντος προ- 
βλεπόμενα όργανα της Ιερός Μητροπόλεως Νικοπόλεως 
και Πρεβέζης και των εποπτευόμενων υπ' αυτής Εκκλη¬ 
σιαστικών Νομικών Προσώπων. 

4) Διά τον υπολογισμόν των προθεσμιών που αναφέ- 
ρονται εις τον παρόντα Κανονισμόν εφαρμόζονται αι 
διατάξεις του Αστικού Κώδικος και του ν. 1157/1981. 

Άρθρον 22 

Τροποποίησιςτου Κανονισμού 

1) Τροποποιήσεις ή συμπληρώσεις του Κανονισμού 
εγκρίνονται και ισχύουν συμφώνως προς τας εκάστοτε 
ισχύουσας διατάξεις. Μετά από κάθε τροποποίησίν του 
ο Κανονισμός κωδικοποιείται εις ενιαίον κείμενον. 

2) Εάν ο Κανονισμός τροποποιηθή, συμφώνως προς 
τας διατάξεις του παρόντος άρθρου, δεσμεύει τους τρί¬ 
τους αυτοδικαίως από την ημέραν της δημοσιεύσεως 
του εις την Εφημερίδα της Κυβερνήσεως. 

Άρθρον 23 

Τελικαί μεταβατικού διατάξεις 

1) Η ισχύς του παρόντος Κανονισμού άρχεται από της 
δημοσιεύσεωςτου εις την Εφημερίδα της Κυβερνήσεως 
και εις το επίσημον δελτίον «ΕΚΚΛΗΣΙΑ» της Εκκλησίας 
της Ελλάδος. 

2) Συμβάσεις έργων ή μελετών, διά τας οποίας έχει 
δημοσιευθή Προκήρυξις ή έχει διενεργηθή διαγωνισμός 
ή έχει υπογραφή σύμβασις προ της θέσεως εις ισχύν του 
παρόντος Κανονισμού διέπονται υπό των ισχυουσών 
κατά τον χρόνον της αναθέσεως ή της δημοσιεύσεως της 
Διακηρύξεως διατάξεων και τους όρουςτης συμβάσεως 
και των συμβατικών τευχών. 

3) Εκ των διατάξεων του παρόντος Κανονισμού δεν 
προκαλείται δαπάνη εις βάρος του Προϋπολογισμού 
του Νομικού Προσώπου της Ιερός Μητροπόελως Νι- 
κοπόλεως και Πρεβέζης ή των υπαγομένων εις αυτήν 
Εκκλησιαστικών Νομικών Προσώπων. 

Ο Κανονισμός ούτος να δημοσιευθή εις την Εφημερίδα 
της Κυβερνήσεως και εις το Περιοδικόν «ΕΚΚΛΗΣΙΑ». 

Αθήνα, 8 Ιουνίου 2018 

Ο Πρόεδρος 

ΤΟ Αθηνών ΙΕΡΩΝΥΜΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3269/08.08.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























